Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: VII. A családok hajléktalanságának megelõzésérõl szóló 46/2002. (VII. 12.) OGY határozatban foglaltakra hivatkozva
Paragraph Index: 426

VII. A családok hajléktalanságának megelõzésérõl szóló 46/2002. (VII. 12.) OGY határozatban foglaltakra hivatkozva f e l k é r e m a szociális és munkaügyi minisztert, hogy tekintse át, és tájékoztasson arról, milyen konkrét lépések történtek az egységes családtámogatási rendszer létrehozásáról, a fogyatékos személyek támogatásáról és a szociális ellátások fejlesztésérõl szóló 1075/2005. (VII. 15.) Korm. határozat 13. pontjában rögzített kötelezettség teljesítésére, amelynek értelmében a kilakoltatás veszélye elõtt álló hátrányos helyzetû családok, illetve a lakással nem rendelkezõ személyek, családok segítésére el kell indítani a szociális bérlakásokhoz való hozzájutást biztosító programot. VIII. Az önkényes lakásfoglalók kényszerrel történõ kilakoltatása sértette a Vtv. eljárási szabályait, sõt – az alábbiakban kifejtettek szerint – figyelemmel az Obtv. 24. §-ában foglalt rendelkezésében foglalt kötelezettségemre kénytelen vagyok felvetni ismeretlen tettes büntetõjogi felelõsségének kérdését is. Ezért azzal a k é r é s s e l fordulok a Fõvárosi Fõügyészhez, hogy tegye vizsgálat tárgyává a Btk. 225. §-ába ütközõ hivatali visszaélés bûntettének vagy a Btk. 273. § (1) bekezdése szerinti önbíráskodás bûntettének – külön megkeresésemben vázolt tényállás alapján történt – esetleges elkövetését.54 Budapest, 2007. február Dr. Kaltenbach Jenõ 2007/67/II. szám 54 A szóban forgó esetben ugyanis az történt, hogy nyilvánvalóan az önkormányzat érdekkörébe esõ okokból – a testület által vállalt szerzõdési kötelezettségek teljesítése érdekében – általunk nem azonosítható személyek oly módon biztosították az épület, illetve az annak részét képezõ helyiségek lakók nélküli birtokbaadását, hogy jogos önhatalomnak nem minõsülõ kényszert alkalmaztak a helyiség kiürítése érdekében. Egy ilyen magatartás alkalmas jogtalan elõny szerzésére vagy jogosnak vélt vagyoni igény érvényesítésére, és az elkövetõ személyétõl (tettes, részes) függõen akár különbözõ bûncselekmények megállapítását is megalapozhatja. Mivel egy országgyûlési biztosi vizsgálat keretei között a felelõsség büntetõjogi aspektusának vizsgálatára nincs lehetõség, ugyanakkor az Obtv. kifejezett kötelezettségemmé teszi a bûncselekmény gyanújának jelzését, ezért kérem, hogy a Fõügyész Úr gondoskodjék az ügyben a szükséges intézkedések megtételérõl.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes